**UPRESNIA SA PRAVIDLÁ PRE TERASY A PODUJATIA**

Radi by sme vás upozornili na kľúčové zmeny vo vyhláške k prevádzkam a organizácii hromadných podujatí, ktoré budú platiť od piatka 27. 11. 2020.

👉Vyhláškou sa spresnila definícia exteriérových častí prevádzky, v ktorých je povolené podávanie pokrmov a nápojov:

Pod exteriérovou časťou prevádzky sa rozumie priestor s otvoreným vchodom, ktorý je ohraničený krátkodobými či dlhodobými konštrukciami maximálne z troch bočných strán.

👉Hromadné podujatia nad 6 osôb, ktoré sa môžu konať, sa presnejšie definujú:

Ide o hromadné podujatia jednorazovej povahy, ktoré trvajú najviac 48 hodín. Ich účastníci musia mať v čase začiatku negatívny výsledok RT-PCR testu alebo antigénového testu nie starší ako 12 hodín.

Celú vyhlášku nájdete tu: [https://bit.ly/vyhlaska\_ciastka\_17](https://bit.ly/vyhlaska_ciastka_17?fbclid=IwAR3q9rYf3u2KO2sopp3Vu9e4Qd4tT9LyAcZ-pZ4OvXq6LiVyxOznMpTaBo4)

**VYHLÁŠKA O HRANICIACH SA AKTUALIZUJE, TU SÚ KĽÚČOVÉ ZMENY**

Radi by sme vás upozornili na kľúčové zmeny vo vyhláške k režimu na hraniciach, ktoré začnú platiť od štvrtka 26. 11. 2020 o 7:00 ráno.

👉Na zozname menej rizikových krajín sa už nebude nachádzať Grécko a pribudnú naň Írsko a Singapur.

👉Výnimka z povinnej izolácie za predpokladu predloženia negatívneho PCR testu sa okrem krajín Európskej únie bude vzťahovať aj na ostatné krajiny Európskeho hospodárskeho priestoru (teda vrátane Veľkej Británie, Nórska, Islandu a Lichtenštajnska) a Švajčiarska.

👉Pri bezpríznakovom priebehu sa izolácia končí pre deti do sedem rokov ukončením povinnosti domácej izolácie osôb žijúcich s nimi v spoločnej domácnosti (doteraz to bolo do troch rokov veku).

👉Deti do 7 rokov nebudú po príchode zo zahraničia povinne testované (doteraz bolo do 3 rokov), testovanie však môže nariadiť regionálny úrad verejného zdravotníctva alebo lekár.

👉Výnimku z izolácie a testovania dostanú aj ľudia, ktorí majú trvalý alebo prechodný pobyt na Slovensku a sú občanmi krajiny EÚ, EHP alebo Švajčiarska a v ostatných troch mesiacoch prekonali COVID-19, o čom musia mať potvrdenie od lekára na formulári, ktorý je v prílohe č. 3 vyhlášky

👉Osoby s trvalým alebo prechodným pobytom na Slovensku, ktoré vstupujú alebo opúšťajú Slovensko pre diagnostiku a liečbu, ako aj ich blízke osoby, už nebudú musieť žiadať o výnimku ministerstvo zdravotníctva, ak ich pobyt nepresiahne 12 hodín. Musia však predložiť lekárske pozvanie alebo následne potvrdenie o ošetrení. Ak ich pobyt presiahne 12 hodín, musia požiadať o posúdenie žiadosti na webstránke ministerstva zdravotníctva [https://cestujem.standardnepostupy.sk](https://l.facebook.com/l.php?u=https%3A%2F%2Fcestujem.standardnepostupy.sk%2F%3Ffbclid%3DIwAR2qOBJRsQU3osZGaJTTYhcmEiq_HsMcOe6wbbRrHjCMIRxCHRg-ARfiyTE&h=AT0IevnOqliDu0L2WjWh7y_nGwcZ_v1-On65Eg8rttnPTUXIv6nM0Hlv5tAnkdQevr-93babOZt3z_c7BcWQvhFUbk7owoJhPJaUuOWSj4w5CFGRD7ioW5r9cmc1VQ2jj7Q&__tn__=-UK-R&c%5b0%5d=AT3xhtwSzpkaG5-jC_nFJsO62qn0zAentHekztzy0ooF7r1HaV3_gSnJguY-xlS3K31NCCX5p0K1WS4EW7k4IvzsBCrS80-wUDFf9V2PcbMN69G1Mho9_NWAsifEaNyDNnt-xX4EgNilC-LJsf_wvA_IGdsn5RQgVxvrsTCmhRTB8E8)

👉Výnimku budú mať naďalej zamestnanci prevádzkovateľov kritickej infraštruktúry, spresňuje sa však, že pre energetiku a priemysel súhlas vydáva ministerstvo hospodárstva, pre elektronické komunikácie ministerstvo dopravy

👉Výnimku majú aj hráči športových tímov a členovia realizačných tímov, ktorí cestujú na športové súťaže (TIPOS extraliga, Ice Hockey League alebo MOL Liga), musia však mať o tom potvrdenie

Celú vyhlášku aj so vzormi tlačív nájdete tu: [https://bit.ly/vyhlaska\_ciastka\_17](https://l.facebook.com/l.php?u=https%3A%2F%2Fbit.ly%2Fvyhlaska_ciastka_17%3Ffbclid%3DIwAR200SwhJ0g-26HxpgyTaTCRLWJUFuIOjPyh4KLWkGp0bQE9AXziTaSuiPE&h=AT3nG7HLC9uleU_VsLIX8jDDEHcjb9o7nc2fNTAqpIdCulTpWl3p1VrCF3y2IAANouQ2KjE7eGuao7P2pGEMW0rgZnUaYzRINd1qVx2dQVvmjFnPXrCxlT0Ar8EviAa_JNw&__tn__=-UK-R&c%5b0%5d=AT3xhtwSzpkaG5-jC_nFJsO62qn0zAentHekztzy0ooF7r1HaV3_gSnJguY-xlS3K31NCCX5p0K1WS4EW7k4IvzsBCrS80-wUDFf9V2PcbMN69G1Mho9_NWAsifEaNyDNnt-xX4EgNilC-LJsf_wvA_IGdsn5RQgVxvrsTCmhRTB8E8)